**Tárgy: Tájékoztatás idegenforgalmi adó**

**felfüggesztésével kapcsolatban**

**HIRDETMÉNY!**

Tájékoztatom a tisztelt szálláshely szolgáltatókat, hogy a Kormány a Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről megalkotta a 140/2020. (IV.21.) Korm. rendeletet (továbbiakban: Korm. rendelet).

A Korm. rendelet 5. §-a értelmében a rendelkezés hatálybalépésétől, **2020. április 26-tól 2020. december 31-ig** terjedő időszakban eltöltött vendégéjszaka utáni idegenforgalmi adót az adó alanyának nem kell megfizetnie, az adó beszedésére kötelezettnek nem kell beszednie, befizetnie; **a megállapított, de be nem szedett adót azonban be kell vallania az adóhatósághoz**.

Fentiek alapján kérem a tisztelt szálláshely szolgáltatókat, hogy nyilvántartási, valamint a Hivatal felé teljesítendő **rendszeres, havi bevallási kötelezettségüknek** jelen, rendkívüli helyzetben is szíveskedjenek eleget tenni!

Kővágóörs, 2020. április 29.

dr. Szabó Tímea

jegyző

s.k.